
REFORM  A.NDUM  NE 


CALLUM  YITIOSUM 

FRAGMENTIS  FRACTURAE  MALE  COAPTATIS, 

QUOUSQUE  ET  QUOMODO? 


Prooemium. 


Duae,  inaequaliter  vero  tutae,  seorsim  initae  viae,  ad  quaestionis 
propositae  solutionem  sane  ducerent.  i°  Attenta  diversarum  calli 
tum  physicarum,  tum  physiologicarum  conditionum  investigatio, 
diversis  ejus  evolutionis  temporibus,  et  ratiocinia  ex  hac  investiga- 
tione theorice  deducta ; vel  i°  Observationum  quae  ad  rem  nostram 
pertinent  apud  auctores  indagatio , necnon  severa  interpretatio  ac 
perpensatio.  Sed  cum  hi  duo  omnis  medicinae  cardines,  ratio  scilicet 
et  observatio,  nedum  abhorreant,  sibi  contra  mutuo  auxilium  et 
facem  quasi  praeferant, his,  quantum  poterimus,  innixi  fundamentis, 
ad  doctrinae  chirui  gicalis,  quam  sortiti  sumus,  tanti  momenti,  vixque 
adhuc  a scriptoribus  classicis  delibatam  partem  disserendam , et 
pro  nostris  viribus  elucidandam  deveniemus.  Proemissis  itaque  de 
calli  formatione  phaenomenis  successive  aggrediemur.  i°  An  re- 
formandus sit  callus  vitiosus  fragmentis  fracturae  male  coaptatis ; 
20  Quousque;  3°  Quomodo. 


De  ossium  callo. 

Ea  voce,  callus , callum , signatur  substantia  ossea,  quae  solutam 
ossium  fractorum  unitatem  resarcit.  Multum  de  calli  sese  evolventis 


\ 

theoria  fuit  apud  auctores  disputatum,  sed  circa  formationis  ejus 
phccnomena  fere  omnes  consentiere,  et  nobis  gratulamur,  quod 
de  iis  solummodo  tractaturi  simus.  Sed  tantum  oportet  de  calli  for- 
matione decerpere,  quantum  erit  ad  scopum  nostrum  necesse.  Qua- 
propter in  tribus  periodis  coarctaturi  cicatricis  osseae  phaenomena  , 
veniam  a cl.  auctoribus  petimus  qui  quinquepartitas  hujusce  la- 
boris epochas  habere  voluerunt. 

Dicturi  primo  de  simplicioribus  casibus,  postea  quantum  licet,  indi- 
gitabimus  varietates  quoe  ex  varia  fragminum  positione  et  fractura- 
rum directione , in  illo  tam  mirabili  naturae  beneficio  quo  ossium 
sanantur  solutiones , obortae  veniunt. 

Si  fractura  longioris  ossis  medium  occupat , si  transversim  fit , si 
fragminum  extrema  rite  coaptata  in  situ  firmo  strictoque  tenentur 
usque  ad  curationis  eventum  , observare  datum  est  quae  sequuntur  : 
praeter  ossis  ipsius  staminis  rupturam,  occurrit  membranae  medullaris, 
et  plerumque  periostei,  necnon  fibrarum  carnearum,  telaeque  cellu- 
losae ambentis  solutio  ac  laceratio,  unde  plus  minusve  copiosa  san- 
guinis effusio , qui  primum  liquidus  , brevi  fragmina  inter  et  circum 
undique  concrescit.  Nonnulli  fuere  qui  haec  priora  tantum  adnotave- 
rint  phrenomena,  et  in  liocce  sanguine  effuso  efformata  vasa  ad  calli 
perfectionem  sufficere  existimaverint.  Sed  in  errorem  versatos  fuisse 
nunc  in  apertum  est;  etenim  e supra  dictarum  partium  solutarum 
irritatione,  fit  effusio  materiae  cujusdam  ad  organisationem  pronce, 
et  huic  humori  quo  plagae,  in  genere,  prima  uniuntur  intentione, 
forsan  non  absimilis ; (nihil  nempe  ista  operatione  frequentius  et 
sane  mirabilius , qua  benevola  et  prompta  natura  , humorem  plasti- 
cum et  primum  inanem,  per  vices  plurimas  et  sub  felicissimo 
eventu  in  membranam  seu  carnem  commutat  vividam,  cujus  ope 
tot  et  tantis  corporis  nostri  vulneribus  mederi  conatur  ).  Materia  de 
qua  agitur , sensim  sensimque  in  dies  augescit,  dum  sanguis  circa 
fracturam  effusus  inhalatur.  Sic  brevi  tempore  totum  fragminum 
invadit  ambitum ; membranam  quoque  medullarem  , periosteum  , 

telam  cellulosam  vicinam , ipsasque  fibras  musculosas  permeat ; 
quae  partes  penitus  obductae  et  compactae,  sicuti  tela  cellulosa  in- 
flammatione correpta,  durescunt.  Membrana  medullari  prope  solu- 
tionem tumefacta,  obturatur  canalis  medullaris.  Periosteum,  tela 
cellulosa,  fibrae  carneae  vicinae  in  unam  funduntur  molem,  quae,  eam 
si  post  sectionem  intuearis , reticulum  vasculare  quam  abundantissi- 
mum  praebet.  Interea  semiconcretus  humor  qui  propius  fragmina 
circum  coivit , majori  densitate  pollet,  non  ut  antiqui  crediderunt , 
glutinis  ad  instar  calore  objecto  coagulati,  sed  vitali  quadam  et  pro- 
pria actione,  quae  vasis  per  hunc  humorem  evolutis , illum  irriganti- 
bus , vicinisque  partibus  connexis,  apertissime  et  planissime  mani- 
festatui . Injectionibus  artificiosis  ex  voto  succedentibus,  haec  fere 
innumerabilia  vasa,  a quinta  ad  vigesimam  et  tertiam  diem  post  frac- 
turas cuniculis  illatas,  in  conspectum  veniunt,  auctore  Howship;  idem 
patet  e Callistenii  observationibus , sed  ea  vasa  ab  extremis  ossium 
divisis  oriri  arbitratur.  Eadem  viderunt  et  in  ea  liquorem  injece- 
1 unt  Soemmering  et  quidam  alii.  Dum  vero  sic  fit  spissior  et  crassior 
materia  plastica,  adhuc  attamen  ruptu  facilis,  rubore  etiam  in  dies 
insignitur,  intimeque adhaerescit involucro , quod  circumeam  quasi 
comparaverunt,  ut  supra  diximus , indurata  periosteum,  tela  cellu- 
losa et  fibrae  musculosa?,  qua?  fibrocartilaginosam  speciem  indue- 
runt. Cum  haec  peraguntur , fragmina  veluti  nodo  interclusa , nihil 
ipsa  ad  sanationis  negotium  proferre  videntur. 

Quandiu  haec  ossificationi  praevia,  et  intra  viginti  quinque  circiter 
dies  perfecta  decurrit  periodus,  calli  rudimenta  adeo  flexilia  per- 
cipiuntur, ut  quam  facillime  corporis  ponderi  sive  tractionibus  aut 
pressionibus  in  ea  exercitis  obedientia,  fragminum  ab  invicem 
disjunctioni  faveant.  Hanc  infra  revocaturi  adnotationem  et  pro 
nostro  instituto  aestimaturi  sumus. 

Calli  ossificatio.  Fabricam  osseam  mox  induturae  calli  singulae  re- 
giones, cartilaginosam  speciem  referunt,  multis  attamen  cartilaginis 
characteribus  destitutam , brevissimoque  ante  ossificationem  tem_ 

pore  tantummodo  perspicuam.  Praeterea  non  omnes  simul  et  una 
partes  invadit  ossificatio,  hujus-ce  nodi  supra  dicti,  periosteo,  tela 
cellulosa,  musculosisque  fibris  instructi,  exteriora  et  fractura  re- 
motissima obsidere  incipit,  tum  a superficie  ad  interiora  procedit. 
Fragminibus  substantia  intermedia  nondum  ossea,  lamella  fit  trans- 
versalis, introrsum  cuidam  osseo  clavo  fusiformi  canalem  medularem 
obturanti  respondens,  extrorsumque  annulo  sive  nodo  de  quo  toties 
sermo  fuit.  Exinde  fragmina  quanquam  nondum  vera  cicatrice  unian- 
tur, apparatu  tamen  proximo  et  jam  valido  undique  tenentur,  (Cadus 
temporarius  Dupuytren).  Qui  labor  natura  provida  medente  post  vi- 
gesimam et  quintam  inceptus  diem,  tertium  circa  mensem  absolvitur. 
Hic  adnotandum , callum  structuram  spongiosam  et  reticulatam  , 
multo  magis  quam  in  ossibus  genuinis  conspicuam  sistere;  imo  fractu* 
ra?  extremaantea  quam  completa  evaserit  annuli  ossificatio  vix  in  situ 
suo  firmari , et  osseam  materiem  passim  per  semi-cartilaginosum  sta- 
men diffusam,  minimum  in  principiis  vi  cuilibet  illatae  renixum  op- 
posituram fore.  Sed  eo  potissimum  attendamus , quod  per  integram 
hanc  periodum  , callus  elaborationis  activae  sedes,  omnibus  idcirco 
physicorum  agentium  impulsionibus  facile  dirigi  ac  moderari  queat. 

Nunc  ad  callum  perfectum,  id  est  cicatricis  osseae  qua  definite  , 
sanantur  fracturae  ultimam  periodum  accedimus.  Fragminum  extre- 
ma osseo,  ut  diximus,  stamine  undique  involuta,  cum  eo  sensim 
funduntur,  necnon  intermedia  lamella  in  os  conversa.  Tum  pede- 
tentim  clavus  osseus  interior  inhalatur  , et  ad  pristinum  statum  ca- 
nalis medullaris  restituitur.  Exterior  interea  annulus  in  dies  densa- 
tus tandem  subsidit ; partes  quoque  ambentes  genuinam  recuperant 
formam. Cum  ita  seres  habuerint  nihil  amplius  ad  curationem  de- 
siderandum. Et  haec  dicta  sint  de  casibus  fracturarum  simplicioribus; 
sed  prorsus  confitendum,  quod  non  frequentissime  has  regulares 
datum  sit  observare , vices  queis  callus  temporarius  ad  definitum 
callum  procedit.  Superest  igitur  ut  circumstantias  indigitemus  quae 
calli  evolutionem  variare  possunt. 

0 Si  os  longius  oblique  frangitur,  unde  mutua  fragminum  equi- 
tatio, nec  ad  normalem  longitudinem  restituitur,  humor  plas- 
ticus fragmina  circum  et  inter  effusus,  partesque  vicinae  indu- 
ratae , callo  temporario  simul  ac  definito  inserviunt , canalis  me- 
dullaris in  perpetuum  perennabit  obturatio;  Si  duo  longioris 
ossis  fracti  extrema  ab  invicem  transversim  diducuntur , fieri  potest 
ut  a quadam  ossea  et  transversa  quasi  impage  uniantur,  ab  altero 
ad  alterum  projecta  ; 3°  Ossa  quoque  duo  vicina  simul  fracta  , 
transversali  propagine  juncta  quandoque  reperire  est.  In  nostra 
saluberrimae  facultatis  museo  anatomico , multa  istius  modi  callo- 
rum occurrunt  exempla  : fibula  scilicet  cum  tibia  unita,  sive  radii 
cum  cubito  connexio.  Quid  quod  alteram  tibiae  extremitatem  al- 
teri fibulae  extremitati  adaptatam  viderunt ; neque  omittemus  Hil- 
d<xm  observationem  de  binis  costis  simul  fractis,  a callo  qui  spatium 
interutrumque  medium  expleverat,  in  unum  quasi  os  conversis. 
Omnibus  hisce  casibus,  callum  temporarium  dictum  callo  definito 
quis  discernere  ac  segregare  possit  ? Multa  adhuc  alia  calli  evolu- 
tioni varietates  inducere  videntur.  Sic  primo  neminem  latet,  non 
nisi  carnearum  papularum  ope,  fragminum  sub  fracturis  suppura- 
tione correptis  unionem  unquam  fieri.  Quo  spectat  etiam  fractura- 
rum observatio  in  quibus  diaphysis  partem  omnino  abscessam  callus 
restituere  potuit.  Adde  quod  apud  juvenes  rapide  perficiatur  calli 
ossificatio,  lente  contra  apud  senes,  aut  aegros  morbis  acutis  labo- 
rantes, lentissimeque  et  difficillime  interdum  apud  scorbuticos. 
Quid  impedimenti  afferre  queant,  graviditas,  lues  venerea, aliaque 
generalia  vitia  adhuc  sub  judice  lis  est. 

His  praepositis  notionibus , de  hac  quaestione  disserendum  : 

Reformandum  ne  callum  vitiosum  fragmentis  fracturas  male 

coaptatis  ? 

Priusquam  calli  reformationem  possibilem  quin  imo  tentandam 

statuamus , quas  omnes  molestias , quae  omnia  incommoda  secum 
saepissime  importat  callus  vitiosus,  fragmentis  fracturae  male  coap- 
tatis, considerare  ac  perpendere  haud  absurdum  erit.  i°  Si  post  ob- 
liquam membrorum  inferiorum  fracturam , fragmina  mutuo  equi- 
tantia , sic  lateraliter  junguntur , membrum  brevius  remanet,  unde 
claudicatio;  quare,  dixit  Hippocrates,  utilius  fuerit , ut  si  quis  male 
curandus  sit , ambo  potius  crura  fracta  habeat,  quam  alterum  tan- 
tum; si  praeterea  fragminum  alterum  sub  altero  gyrum  egit,  mem- 
brum plerumque  extrorsum  rotatum  ac  deforme , multo  minus 
adhuc  ad  progressionem  conferre  valet;  2°  quidquod,  si  fragminum 
unio  in  angulum  exit,  membrum  tot  et  tanta  parit  incommoda , ut 
a?gro  infelici  praeter  amputationem  interdum  nihil  sit  super;  3°  sub 
radii  cubitique  simultanea , aut  solius  radii  fractura , si  ad  axem 
membri  fragmina  coeunt,  spatium  inter  ossa  naturale  mutant  et 
minuunt,  unde  difficilis  supinitatis  pronationisque  motus,  qui  fit 
omnino  impossibilis  quando  ossea  impage  duo  ossa  junguntur  ; 
4°  sterno  fracto,  extrema  retrorsum  impulsa,  'si  non  ad  sedes 
suas  restituantur,  et  coalescant,  anxietates,  ponderis  sensum  ubi 
cor  palpitare  solet,  lipothymias  frequentes  et  alias  molestias  innasci 
et  miseros  vexare  videre  est;  5°  puella;  cujusdam,  quae  post  frac- 
turam nasi  non  reductam  fistula  lacryinali  incurabili  laboravit  Cl. 
Prof.  Bojer  enarrat  historiam ; 6°  fibula;  fractae  si  fragmen  inferius 
ad  tibiam  nimio  accedit , laxior  fit  pedis  articulus , quod  in  multa 
mala  evadere  potest,  etc. 

Ex  his  omnibus,  quin  aeger  maximam  e calli  reformatione  per- 
ciperet utilitatem,  nemo,  ut  reor,  inficias  ibit?  Sed  superest  ut 
hujusce  operationis  pericula  cum  infirmitatis  ipsius  incommodis  , 
pro  variis  fracturarum  speciebus,et  diversis  calli  evolutionis  tem- 
poribus, attenta  mente  componamus. 

t 

Reformandus  ne  callus  prima  ejus  evolutionis  periodo  ? 

i°  Callum  vidimus  in  principiis  nondum  osseum,  mollem  et  ce- 

reum  ad  omnes  directiones  flecti;  20  ejus  reformationis  opportu- 
nitatem hac  periodo,  omnes  fere  fatentur  auctores;  et  quotidie  chi- 
rurgis hanc  tentandi  occurrit  occasio,  nec  eos  fallit  successus, 
dummodo  membra  phlogosi  non  ardeant,  phlogosis  enim  pericu- 
lum induceret  et  moras  imperat. 

Reformandus  ne  callus , secunda  ejus  evolutionis  periodo? 

i°  Si  ad  hanc  supra  deliueatam  periodum  reverteris,  pagina  6, 
linea  12  , legere  est:  Hic  adnotandum , callum  structuram  spongio- 
sam et  reticulatam  multo  magis  quam  in  ossibus  genuinis  conspi- 
cuam sistere ; imo  fracturae  extrema,  antea  quam  completa  evaserit 
annuli  ossificatio , vix  in  situ  suo  firmari , et  osseam  materiam  passim 
per  semi  cartilaginosum  stamen  diffusam , minimum  in  principiis 
vi  cuilibet  illatce  renixum  opposituram  fore.  Sed  eo  potissimum 
attendamus , quod  per  integram  hanc  periodum  callus  elaborationis 
activce  sedes , omnibus  idcirco  physicorum  agentium  impulsionibus 
facile  dirigi  ac  moderari  queat. 

20  Ad  fracturas  sanandas  tempore  necessario  peracto,  saepissime 
evenit  ut  sub  ipsius  membri  pondere  callus  inflectatur ; 

3°  Eodem  tempore , nonnulli  membri  inferioris  fractura  labo- 
rantes, callo  ad  corporis  pondus  sustinendum  impari  nimium  con- 
fidentes, membro  incurvato  ac  distorto  deformes  evadunt. 

4Q  Denique  permultae  probant  observationes  quod  callus  hacce 
quoque  periodo,  arte  rite  apposita,  inflecti  ac  reformari  possit. 
Apud  juvenem  quemdam  cui  femoris  fractura  male  fuerat  reducta, 
membrum  semipede  breviatum  Cl.  Delamotte  ad  longitudinem 
restituit.  Idem  hic  chirurgus  in  alium  aegrum  peregit,  et  crus  in- 
curvatum triumque  digitorum  in  latitudinem  positorum  brevius 
altero,  quoad  longitudinem  et  directionem  pauco,  quidem  tempore, 
refecit.  Puer  undecim  annos  natus,  fragmina  femoris  fracturae  in 

angulum  insignem  unita  praebebat , huic  doctor  Desgranges  mem- 
brum ad  rectitudinem  revocavit.  Virginem  doctor  Guillou  curavit 
sexdecim  annos  natam,  cujus  femur  introrsum  arcuatum,  et  tribus 
pollicibus  altero  brevius,  superiora  versus  et  externa  mirum  in 
modum  prominebat.  Mulier  post  fracturam,  crus  introrsum  incur- 
vatum exhibebat,  simul  ac  pedem  ita  deflexum  ut  ejus  pars  ex- 
terna per  progressionem  solo  incumberet,  deforme  membrum 
doctor  Desgranges  tribus  vix  mensibus  ad  pristinum  reduxit.  Qua- 
draginta et  quatuor  annos  natus  homo,  cruris  frdctura  solidata, 
fragminibus  retrorsum  deflexis  afficiebatur,  duo  intra  menses 
normalis  forma  cruris  recuperata  fuit.  Apud  alium  quemdam  vi- 
genti et  septem  annos  natum , duorum  cruris  ossium  fracturam 
perpassum,  cum  nulla  pro  jure  adhibita  fuisset  medela,  crus 
duobus  quasi  partibus  paulo  infra  continuitatis  medium  efforma- 
tum  videbatur  , angulus  extrorsum  hians  introrsum  vero  saliebat. 
Mulieri  sexaginta  annos  natae  fractura  erat  radii  non  nihil  solidata , 
manus  ad  radiale  latus  inflexione  comitata;  duobus  aliis  casibus 
subradii  fractura,  eadem  fere  evenerant;  quas  praedictas  deformitates 
correxit  absolvitque  Cl.  Prof.  Dupujtren  *.  Ossa  male  ferruminata 
quanquam  callus  jam  satis  validus  apparuerit , Cl.  J.  Cloquet  plu- 
ries restituisse  testatur  ( Dic . de  Med.). 

Quousque  ? 

Si  ad  theoricas  inductiones  tantummodo  respectum  habeamus , 
callum  inflecti  tamdiu  sperare  licet,  quandiu  secunda  ejus  de- 
currit periodus.  Quod  supra  memoratae  observationes  confirmant 
propositum.  Cru§  etenim  Cl.  prof.  Dupujtren  reformatum  duo- 
bus a mensibus  fractum  fuerat.  Ex  aegris  qui  se  se  curandos 


* Haec  omnia  reperies  fusius  enarrata  in  eximid  dissertatione  inaugurali  docturis 
J aeque  min. 

doct.  Desgranges  et  Guillou  commiserant , nonnulli  quatuor  a men- 
sibus fracturas  passi  erant.  Caeterae  fracturae  paulo  recentiores  ha- 
bebantur. Quae  cum  ita  sint,  omnibus  patet  secunda  calli  evolutio- 
nis periodo,  ejus  reformationem  jure  tentandam  esse;  nec  tamen 
obliviscendum,  quod  ista  periodus  pro  aetate  , pro  subjectis,  pro 
ossibus,  et  varia  fragminum  disjunctione  variata,  non  semper  eo- 
dem temporis  spatio  perficiatur. 

Infantum  callus  citius  indurescens , reformationem  ejus  citius 
impedire  et  vetare,  primo  inspectu  videtur;  sed  apud  eos  cum 
omne  sit  flexilius  osseum  stamen , huicce  flexilitati  particeps  cal- 
lus, reformationis  tentamina  perdiu  adhiberi  sinit.  Senes  pro  gene- 
rando c.fJo  eamdem  ac  in  aliis  vitae  phaenomenis  exhibent  tardita- 
tem; quapropter  diutius  apud  eos  callus  dirigi  ac  inflecti  queil; 
quum  vero  jam  inceperit  indurescere  callus,  illum  et  deformem, 
vix  ac  ne  vix  quidem  aggrediendum  arbitramur;  namque  illius  ite- 
rata apud  senes  disruptio , definitae  ossium  unioni  forsan  obstare 
posset.  Quoad  os  fractum , quis  ignorat  ossium  superiorum  solutio- 
nes citius  solidatas  deprehendi  quam  inferiorum.  Ex  hac  inferen- 
dum adnotatione  quod  in  artus  inferiores  reformationem  calli  diutius 
exercere  liceat.  Facilius  praeterea  femur  solum  ad  rectitudinem  re- 
vocabis , quam  duo  cruris  ossa  simul , et  ad  variam  continuitatis 
altitudinem  fracta.  Idem  fit  pro  humero  cum  radio  cubitoque  simul 
fractis  comparato.  Quoad  fragminum  diductionem,  eam  quae  mem- 
bri directionem  multo  magis  quam  quae  longitudinem  vitiat,  refor- 
mationis calli  tentaminibus  favere , sive  membri  extremitatibus , 
sive  fragminum  ipsorum  prominentiis  apposita  sint,  et  ratio  suadet 
eX  observata  demonstrant.  Accedit  quod  hocce  etiam  casu,  minori 
superficie  quam  in  diductione  secundum  longitudinem  fragmina 
coeant.  Post  nasi  et  sterni  fracturas , fragmina  citius  reducere  opor- 
tet; quod  si  non  ita  fiat , brevi  tempore  solida  et  vitiose  aptata  con- 
fervebunt, et  non  nisi  magno  cum  negotio  et  periculo  restituerentur. 

Quomodo  ? 


Quotiescumque  antiquioribus  nostris  occurrebant  membra  variis 
modis  per  fracturas  foedata , nullam  pro  pristina  figura  et  forma 
revocandis,  aliam  adhibebant  medelam  , nisi  calli  violenter  iteratam 
disruptionem  impositis  primo  emollientibus  fomentis , cataplas- 
matibus, et  quam  multis  aliis  unguentis  et  complexis  remediis, 
quorum  inanitatem  et  inutilitatem  demonstrare  supervacaneum 
esset.  Ad  hanc  quaestionem  pervenire  festinamus  : 

■ An  debeat  frangi  callus  ? 

Quae  huic  instituendae  operationi  faveant  argumenta,  tum  quae 
objici  possint,  ex  his  denique  aliis  aliis  adversatis  deductam  con- 
clusionem proposituri  sumus.  Qui  disruptionem  calli  jure  adhi- 
bendam fore  contenderent , in  his  cum  quadam  veritatis  specie 
inniterentur  : scilicet  i°  calli  densitas  et  renixus  intra  secundam 
formationis  ejus  periodum  , reliqua  ossis  continuitate  minores  de- 
prehenduntur. 20  Quando  calli  gracilioris  fortuita  contingit  fractura, 
rursus  ut  plurimum  coalescit  callus,  qui  nunc  validus  et  legitimus 
non  raro  membris  antea  distortis  maximo  habetur  fortunio.  3°  Plu- 
rimi tandem  auctores  callum  frangere  suadent,  si  magna  ab  illo  pul- 
chritudinis et  actionum  laesio  proficiscatur.  Sic  Heister  duos  robus- 
tos homines  oppositos  membrum  in  diversa  et  violenter  distrahere 
commendat.  Suadent  vero  alii,  membro  genu  imposito,  uno  impetu 
illud  iterum  diffringere  ; alii  membro  pluribus  linteis  circa  fractu- 
ram jam  sanatam  involuto,  mallei  ictu,  idem  sed  periculoso  cona- 
tu moliuntur.  Denique  in  dissertatione  medico-chirurgica  Mullerii 
Norimbergensis,  anno  1 707  , lepidam  legere  est  historiam  quam 
integram  hic  referre  nonpoenitebit : « Aderat  nuper  in  Comitatu  Ber- 
« gomensi  quidam  versatissimus  in  frangendis  callis  fracturae  male 
« figuratae,  et  in  illis  reducendis  ad  bonam  figuram  ; audias,  qua 

« arte  semel  usus  sit , ut  patiens  in  frangendo  callo  nullo  fere  vexa- 
« retur  dolore  ; coepit  cum  patiente  spatiari  et  sermocinari : inte- 
« rim  dum  videt  patientem  mente  distractum  , confestim  extraxit 
« ensem,  fingens  se  adoriri  patientem,  tunc  non  ense  eum  percussit, 
« sed  pede  callum  tibiae  vetustum  fregit ; quo  facto , enseque  pro- 
« jecto , osculatur  patientem  , cum  illo  laetatur  de  peracta  calli  frac- 
« tione , quam  sine  ullo  patientis  dolore  executus  est ; deinde  re- 
« posuit  ossa  ad  pristinam  figuram  naturalem.  » 

His  omnibus  objici  potest,  quod,  si  callus  in  ista  cujus  mentio- 
nem facimus  periodo,  mollis  adhuc  evaserit,  illum  probe  admota 
arte  sensim  sensimque  reparare  potius  arrideat;  quod  si  vero 
eadem  jam  desinente  periodo,  nimis  induruerit,  cavendum  hic 
omnino  sit  ne  illum  frangendo  leviori  malo  gravius  adhibeatur  re- 
medium : omnes  fereauctores  hujusce  operationis  pericula  et  damna 
exposuerunt,  sic  Albucasis;  « Cave  stolidorum  medicorum  exem- 
« pio,  dentio  membrum  loco  suo  et  sanitati  restitutum  frangas,  nam 
« inventi  sunt  adeo  amentes  qui  hoc  fecerunt,  quod  temerarium  et 
« insanum  factum  , perdit  saepe  aliquod  membrum,  non  nunquam 
« totum  hominem  perdit.  » Hanc  etiam  exprobrarunt  operationem 
Avicennes , Pare , Fabricius  Hildanus  et  alii  bene  multi.  Ergo  non 
diffringendum  callum  habemus. 

Quibus  artibus  inflectendus  sit  callus  ? 

Sed  mitiora  saepe  proficiunt  ad  illum  reparandum  remedia , dum- 
modo legitime  et  perseveranter  adhibeantur , sed  ut  ita  se  res  ha- 
beat, multis  utendum  cautelis. 

i?  Necesse  est  ut  neque  tumor,  neque  inflammatio  adsint  quae  si 
adfuerint,  ante  operationem  removenda  sunt; 

2?  Artuum  forma  , directio  , attenta  fracturae  sedis  exploratio , 
fragminum  positionem  qua  vitiose  conferbuerunt  indicant , quse 
signa  artium  appositarum  vires  variare  ac  dirigere  debent ; 

38  Adversae,  per  gradus  crescentes,  aptissimaque  methodo  pro- 

cedentes,  vel  solis  chirurgi  ministrorumque  manibus,  vel-  linteis 
fasciisve  membro  circumvolutis,  vel  habenis , plerumque  secundum 
membri  longitudinem,  in  contrariam  interdum  incurvationi  aut  rota- 
tioni vitiosae  directionem,  peragendae  sunt  tractiones.  Sed  pro  iismode- 
randis  tractionibus,  et  nimii  doloris  illius  qui  curatur,  et  calli  re  nixus 
semper  chirurgus  respectum  habeat;  praecauto  enim  opus  est  ne  do- 
loracerbior  aut  violenta  calli  ruptio  inflammationis  pericula  moveant. 

Quo  facto,  ad  membri  deligationem  et  contentionem  chirurgicus 
sese  accingere  debet.  Variis  ergo  fasciarum  ferularum  et  machina- 
mentorum apparatibus  instructus  , ossa  ut  retineantur  reducta  por 
tissimum  attendet.  Hos  fere  innumerabiles  et  varios  pro  variis 
deformitatum  speciebus,  ingenioque  et  solertia  chirurgorum  appa- 
ratus fuse  describere,  non  est  hic  locus.  Quam  ob  causam  praecipua 
quae  ab  iis  expleri  debeant  munera  paucis  proponemus.  Fasciarum, 
ferularum  aut  machinamentorum  sic  dirigenda  est  actio,  ut  trac- 
tionum primo  institutarum  effectus  non  modo  sustinere,  sed  etiam 
perennare , quin  imo  augere  queant.  Sic  breviata  membra  perenni 
extensione,  quantum  licebit,  elongabuntur.  Anguli  fragminum  pro- 
minentes ferularum  ope  spleniis  et  sacculis  avenacea  gluma  fartis 
impositarum,  ad  axim  membri  repellentur,  etc. 

Primis  curationis  temporibus  deligationem  institutam  frequen- 
ter solvere  conveniet  iterandarum  tractionum  causa , donec  mem- 
brum normalem  formam  recuperaverit. 

Qui  felices  hujusce  methodi  profectus  nobis  tradiderunt  claris- 
simi viri,  neque  ulla  incommoda,  neque  pericula  quibus  illa  preme- 
retur memoriae  prodiderunt.  Hanc  attamen  pro  fracturis  omnibus 
male  coaptatis  non  commendabimus.  Quis  ex.  g.  satis  audax  aut 
imperitus,  colli  femoris  fracturae  vitiose  consolidatae  reformationem 
susciperet  ? 

Sub  tertia  periodo  reformandus  ne  callus  ? 

Nonnulli  fuere  qui  callum  etiam  inveteratum  denuo  frangere 

sustinuerint.  Sic  Fabricius  Hildanus  vellicat  absurditatem  consilii 
cujusdam  chirurgi  rhceti , qui  callum  post  decem  menses  iterum 
medicamentis  emolliendum  et  frangendum , ipsiusque  eminentias 
forcipe  et  scalpris  abrumpendas  esse , cegro  cum  in  thermis  piperinis 
esset,  suadebat. 

Quid  de  hac  rudi  et  crudeli  operatione  amplius  diceremus,  si 
quidem  Fabricio  ab  aquapendente  aliisque  animadvertentibus , 
plerumque  ita  firmus  efficitur  callus,  ut  si  membrum  cui  is  insidet 
rursus  placeat  Frangere , in  alia  facilius  parte  quam  ubi  genitus  est 
callus  , rumpatur  ? 

Tractiones  et  machinamenta  varia  cum  minori  periculo  sane 
adhiberentur,  sed  quorsus  cum  jam  in  ossea  substantia  genuina  fir- 
missimaque  induruerit  callus? 

Paucissimis  igitur  exceptis  casibus,  in  quibus,  post  fracturam 
tribus  aut  quatuor  mensibus  elapsis,  callus  nondum  omnino  frag- 
mentis adhaerescens  reformationem  adhiberi  sinit;  exceptis  forsan 
etiam  quibusdam  infantulorum  deformitatibus  e callo  vitioso  pen- 
dentibus, cicatricis  osseae  reformationem,  in  tertia  periodo  nullis 
artibus  esse  tentandam  arbitramur. 

